मुलुकी देवानी (संहिता) ऐन, २०७४

तर्फबाट निजको सम्पत्ति कुनै व्यक्तिलाई बिक्री गरी हस्तान्तरण गर्न सक्नेछ। दफा ४२५, उपदफा (२): कसैले आफ्नो चल सम्पत्ति वारेस वा प्रतिनिधि मार्फत बिक्री गर्न सक्नेछ। दफा ४२६: सङ्गठित संस्थाले सम्पत्ति लिँदा वा दिँदा पूरा गर्नु पर्ने कार्यविधि : दफा ४२६, उपदफा (१): कानून बमोजिम स्थापना भएका कुनै सङ्गठित संस्थाले आफ्नो नाममा रहेको अचल सम्पत्ति हस्तान्तरण गर्दा त्यस्तो सङ्गठित संस्थाको सञ्चालक समितिले निर्णय गरी सञ्चालक समितिको कुनै सदस्य वा सो संस्थाको कर्मचारीलाई सम्पत्ति हस्तान्तरण गर्न अधिकार दिएमा त्यस्तो व्यक्तिले सङ्गठित संस्थाको तर्फबाट सम्पत्ति हस्तान्तरण गर्न सक्नेछ। दफा ४२६, उपदफा (२): कुनै सङ्गठित संस्थाको नाममा अचल सम्पति खरिद वा अन्य कुनै प्रकारले प्राप्त गर्दा उपदफा (१) बमोजिमको प्रकृया पूरा गरेमा त्यस्तो संस्थाको नाममा सम्पति खरिद वा प्राप्त गर्न सकिनेछ । दफा ४२७: अन्य व्यक्तिले सम्पति खरिद वा प्राप्त गरिदिन सक्ने : दफा ४२६ मा लेखिएको अवस्थामा बाहेक यस परिच्छेद बमोजिम सम्पति खरिद वा प्राप्त गर्ने व्यक्ति काम विशेषले सम्बन्धित कार्यालयमा उपस्थित हुन नसकी निजको तर्फबाट त्यस्तो सम्पति खरिद वा प्राप्त गर्ने सम्बन्धमा कानूनले वारेस दिन हुने व्यक्तिलाई कानूनको रीत पुर्याई अख्लियारनामा र निजको नागरिकताको प्रमाणपत्र समेत दिई पठाएमा त्यस्तो वारेसले निजको नाममा त्यस्तो सम्पति खरिद वा प्राप्त गरिदिन सक्नेछ । दफा ४२८: असक्षम वा अर्धसक्षम व्यक्तिको नाममा सम्पति खरिद वा प्राप्त गर्न सक्ने : संरक्षक वा माथवरले आफ्नो संरक्षकत्व, माथवरी वा गर्भमा रहेको शिशुको लागि कुनै सम्पति दान, बक्स, खरिद वा अन्य तवरले प्राप्त गर्न सक्नेछ । दफा ४२९: शेषपछि हक हुने गरी हस्तान्तरण गरेको सम्पत्तिको दाखिल खारेज : दफा ४२९, उपदफा (१): कसैले आफ्नो शेषपछि हक हुने गरी कुनै व्यक्तिलाई आफ्नो सम्पति हस्तान्तरण गरेकोमा र त्यसरी सम्पति हस्तान्तरण गर्ने व्यक्तिको मृत्यु भएमा निजको मृत्यु भएको मितिले छ, महिनाभित्र सम्पति पाउने व्यक्तिले त्यस्तो सम्पति आफ्नो नाममा दाखिल खारेज गराउनको लागि मृत्यु दर्ताको प्रमाणपत्र लगायतका अन्य प्रमाण सहित सम्बन्धित कार्यालयमा निवेदन दिनु पर्नेछ । दफा ४२९, उपदफा (२): उपदफा (१) बमोजिम कुनै निवेदन परेमा सम्बन्धित कार्यालयले पनि आफूकहाँ रहेको लिखत हेरी त्यस्तो लिखत गरिदिने मानिसको मृत्यु भए वा नभएको र त्यस्तो लिखत बदर भए वा नभएको सम्बन्धमा आवश्यक जाँचबुभ गर्नु पर्नेछ । दफा ४२९, उपदफा (३): उपदफा (२) बमोजिम जाँचबुभ गर्दा सम्पति हस्तान्तरण गर्ने व्यक्तिको मृत्यु भएको र निजले लिखत बदर गराएको नदेखिएमा निवेदन परेको मितिले पन्ध्र दिनभित्र निवेदन दिने व्यक्तिको नाममा त्यस्तो सम्पति दाखिल खारेज गरिदिनु पर्नेछ । दफा ४२९, उपदफा (४): उपदफा (१) बमोजिमको म्याद नघाई कुनै व्यक्तिले दाखिल खारेज गर्न कार्यालयमा निवेदन दिएमा कार्यालयले निजलाई म्याद नाघेको प्रत्येक वर्षको लागि पाँच सय रुपैयाँका दरले दस्तुर लिई त्यस्तो लिखत बमोजिम त्यस्तो सम्पति निजको नाममा दाखिल खारेज गरिदिनु पर्नेछ । दफा ४३०: बिग्रेको, नासेको वा कमसल भएको दाबी गर्न नपाउने : कुनै व्यक्तिले कसैबाट कुनै सम्पत्ति खरिद गरी लिइसकेपछि त्यस्तो सम्पत्ति बिग्रेको, नासेको वा कमसल भएको दाबी गर्न पाउने छैन । दफा ४३१: सम्पत्ति सट्टापट्टा गर्न सक्ने : दफा ४३१, उपदफा (१): कुनै व्यक्तिले आफ्नो नाममा रहेको सम्पत्ति केही रकम थप गरी वा नगरी अर्को व्यक्तिको सम्पत्तिसँग सट्टापट्टा गर्न सक्नेछ । दफा ४३१, उपदफा (२): यस ऐन बमोजिम सम्पत्ति सट्टापट्टा गर्दा कानून बमोजिम लिखत गर्नु पर्नेछ । दफा ४३२: विदेशीलाई अचल सम्पत्ति हस्तान्तरण गर्न नपाइने : दफा ४३२, उपदफा (१): कसैले पनि मुलुकी देवानी (संहिता) ऐन, २०७४